aluminiumhydroksid
Store norske leksikon,Realfag,Kjemi,Uorganisk kjemi
Aluminiumhydroksid er en kjemisk forbindelse av aluminium, hydrogen og oksygen. Forbindelsen forekommer i naturen som gibbsitt og bayeritt. Aluminiumhydroksid har amfotere egenskaper, det vil si at det reagerer både som syre og som base, og løses derfor så vel av sterke syrer som av baser. Den kjemiske formelen til aluminiumhydroksid er Al(OH)3.
Ved felling av aluminiumløsninger med ammoniakk fås et amorft bunnfall med vekslende vanninnhold, Al2O3·xH2O, som først litt etter litt går over i krystallinsk Al(OH)3. Fenomenet omtales ofte som elding. Aluminiumhydroksid brukes som adsorpsjonsmiddel, blant annet ved vannrensing. Ved oppvarming spaltes aluminiumhydroksid av vann og det dannes aluminiummetahydroksid, AlOOH, og vannfritt oksid, Al2O3.Bauxitt består av aluminiumhydroksider. Les mer i Store norske leksikon kjemi adsorpsjonsmaterialer